شەفەق نیوز/ ئاژانس وەزارەت ناوخۆ ئەرا باوەتەیل پۆلیس، ئمڕوو
یەکشەممە، راگەیان کپەوکردن مرافەیگ چەکداری هووزانە، و دەسگیرکردن هووکارەیلی لە پارێزگای
بەسرە، لە وەختیگ ک پۆلیس بەغداد توومەتباریگ وەباوەتەیل خەڵەتانن و فێڵبازی دەسگیر
کرد و دەسنا بان ماشینیگ دزیاگ.
ئاژانسەگە لە بەیاننامەیگ رەسیە ئاژانس شەفەق نیوز وت: دویای
رەسین خەوەرەیلیگ وە مرافەیگ چەکدار هووزانە لە مەعقەل بەسرە، وەکوتپڕ هێزیگ دروس کریا
و دویای دانان پلان توکمەیگ دەورگرد ناوچەگە گیر هاوریا و وەشکینیگ دەس وەپیکرد و مرافەگە
کۆنتڕۆڵ کریا و ٢٥ توومەتبار لە هەردوگ لایەن مرافەگە دەسگیر کریا ودەسنریا بان ٧ ماشین
و ٢ چەک کلاشینکۆف و ٣ تفەنگ M4 و عەتادەیل جووراجوریگ.
لەلای خوەییش، پۆلیس بەغداد لە بەیاننامەیگ رەسیە ئاژانس
شەفەق وت: لە چالاکیە ئەمنیەیل وەڕێۆبەرایەتی باوەتەیل خاڵەیل و ریە دەیشتەکیەیل وەتایبەت
لە خاڵ جەزیرە، مەفرەزەیل خاڵەگە توومەتباریگ وەباوەتەیل خەڵەتانن و فێڵبازی دەسگیر
کردن.
